วิริยะประกันภัยเปิดตรวจสภาพรถก่อนเดินทางฟรี
บ.วิริยะประกันภัย เปิดบริการตรวจสภาพรถฟรีในช่วงสงกรานต์ ที่ศูนย์ซ่อม 18 แห่งในกทม.
5 เม.ย. 2553

บ.วิริยะประกันภัย เปิดบริการตรวจสภาพรถฟรีในช่วงสงกรานต์ ที่ศูนย์ซ่อม 18 แห่งในกทม. 
บริษัทวิริยะประกันภัยจับมือกรมการขนส่งทางบกจัดโครงการ “ตรวจรถก่อนใช้ ปลอดภัยแน่นอน” เพื่อให้บริการตรวจเช็คสภาพความพร้อมของรถในเบื้องต้นก่อนออกเดินทางในช่วงเทศกาลสงกรานต์นี้ โดยไม่คิดค่าใช้จ่ายใดๆ ยกเว้นค่าวัสดุหรือค่าอะไหล่ ตั้งแต่วันที่ 17 มี.ค. – 12 เม.ย. 2553 เพื่อให้ประชาชนนำรถเข้ามาตรวจเช็คสภาพได้ที่ศูนย์ซ่อมมาตรฐานวิริยะประกันภัย ทั้ง 18 แห่ง ครอบคลุม 12 พื้นที่ในกรุงเทพมหานคร ประกอบด้วย พื้นที่พระราม 1 ได้แก่ บริษัท อู่วิกรม จำกัด, บริษัท อู่แม่กลอง จำกัด และบริษัท เอ็น.เค.ซี.อินเตอร์(นครชัย) จำกัด พื้นที่พระราม 2 ได้แก่ บริษัท เฮงบอดี้คาร์ เซอร์วิส จำกัด และบริษัท ธนบุรี ออโต้คาร์ จำกัด พื้นที่ลุมพินี ได้แก่ บริษัท อ.พิพัฒน์ยนต์ (1989) จำกัด และบริษัท ศัลยกรรมรถยนต์ จำกัด 
สำหรับ พื้นที่บางพลัด ได้แก่ บริษัท ไทยรัตน์ยานยนต์ จำกัด และบริษัท เจริญภัณฑ์ยนตรกิจ เซอร์วิส จำกัด พื้นที่รัตนาธิเบศร์ ได้แก่ หจก.งามวงศ์วาน คาร์แคร์ และ บริษัท เอ็น.ซี อินเตอร์เนชั่นแนล จำกัด พื้นที่ปากเกร็ด (345) บริษัท นำสมัยเซอร์วิส จำกัด พื้นที่ดอนเมือง บริษัท พี.รุ่งเรืองบริการ จำกัด พื้นที่สุขาภิบาล 3 อู่รามอินทราการาจ พื้นที่รัชดา บริษัท อู่วิชัยยนต์ จำกัด พื้นที่บางนา บริษัท รุ่งเจริญ บอดี้ คลินิก จำกัด พื้นที่ปู่เจ้าสมิงพราย หจก.เป้งการาจ และพื้นที่สุขสวัสดิ์ บริษัท โสฬสคาร์เซอร์วิส จำกัด ผู้สนใจสามารถเข้ารับบริการได้ตั้งแต่วันนี้จนถึงวันที่ 12 เมษายน 2553 หรือสอบถามข้อมูลเพิ่มเติมได้ที่ศูนย์รับแจ้งอุบัติเหตุ หมายเลขโทรศัพท์ 1557 
สำหรับรายการตรวจสภาพความพร้อมเบื้องต้นฟรีของรถยนต์ทั้ง 22 รายการนั้นส่วนใหญ่จะเป็นการตรวจพินิจด้วยสายตา โดยอาศัยความรู้ความชำนาญของช่าง อาทิ การตรวจสภาพยาง และเติมลมยาง เป่ากรองอากาศ หรือสายพาน การตรวจสอบระบบเครื่องยนต์ การตรวจสอบระบบกำลังส่ง การตรวจสอบระบบเบรค เป็นต้น ทั้งนี้รายการตรวจเช็คสภาพความพร้อมเบื้องต้นของรถยนต์นั้นจะขึ้นอยู่กับความพร้อมของศูนย์บริการแต่ละแห่งเป็นผู้กำหนดเองด้วย